CELEX: C2005/281/11
Language: sl
Date: 2005-11-12 00:00:00
Title: Zadeva C-315/05: Predlog za sprejem predhodne odločbe na podlagi sklepa Ufficio del Giudice di pace di Monselice z dne 12. julija 2005 v zadevi Lidl Italia Srl proti Comune di Arcole (VR)

12.11.2005   
            
            
               SL
            
            
               Uradni list Evropske unije
            
            
               C 281/6
            
         Predlog za sprejem predhodne odločbe na podlagi sklepa Ufficio del Giudice di pace di Monselice z dne 12. julija 2005 v zadevi Lidl Italia Srl proti Comune di Arcole (VR)
   (Zadeva C-315/05)
   (2005/C 281/11)
   Jezik postopka: italijanščina
   Ufficio del Giudice di pace di Monselice je s sklepom z dne 12. julija 2005 v zadevi Lidl Italia Srl proti Comune di Arcole (VR), ki ga je sodno tajništvo prejelo dne 12. avgusta 2005, Sodišču Evropskih skupnosti predložil predlog za sprejem predhodne odločbe.
   Ufficio del Giudice di pace di Monselice predlaga Sodišču, naj odloči o naslednjih vprašanjih:
   
               1.
            
            
               „Ali je treba Direktivo 2000/13/ES (1) Evropskega parlamenta in Sveta z dne 20. marca 2000 o približevanju zakonodaje držav članic o označevanju, predstavljanju in oglaševanju živil v delu, kjer se nanaša na predpakirane proizvode iz člena 1 navedene Direktive 2000/13/ES, razlagati v smislu, da se šteje, da obveznosti, ki jih ta določa, še posebej tiste iz členov 2, 3 in 12, zavezujejo izključno proizvajalca predpakiranega živila“
            
         
               2.
            
            
               „V primeru pritrdilnega odgovora na prvo vprašanje, ali se lahko člene 2, 3 in 12 Direktive 2000/13/ES razlaga v smislu, da ti izključujejo, da je preprosto distributer, s sedežem v eni izmed držav članic, živila, ki ga je predpakiral (kot je določeno v členu 1 Direktive 2000/13/ES) proizvajalec s sedežem v drugi državi članici, lahko odgovoren za kršitev, ki mu jo očita javni organ, v obliki odstopanja od vrednosti, ki jo je na etiketi predpakiranega živila označil proizvajalec (v obravnavanem primeru vsebnosti alkohola), in bi mu bilo posledično mogoče naložiti sankcijo, tudi če je ta (preprosto prodajalec) omejen le na trženje takega živila, kot ga zapakira proizvajalec“.
            
         
      (1)  UL L 109, 6.5.2000, str. 29.